কম্পট্রোলার অ্যান্ড অডিটর জেনারেল নিয়োগে নিরপেক্ষ পদ্ধতি চেয়ে মামলা

নয়াদিল্লি: কম্পট্রোলার অ্যান্ড অডিটর জেনারেল (Comptroller and Auditor General) নিয়োগে নিরপেক্ষ পদ্ধতি চেয়ে মামলা। কেন্দ্রকে নোটিশ দিয়েও আদালতের (Court) অভিমত, আমাদের প্রতিষ্ঠানগুলিকে ভরসা করতে হবে।

প্রধানমন্ত্রী, সংসদের বিরোধী নেতা এবং সুপ্রিম কোর্টের প্রধান বিচারপতিকে (Chief Justice of the Supreme Court) নিয়ে গঠিত স্বাধীন কমিটির মাধ্যমে কম্পট্রোলার অ্যান্ড  অডিটর জেনারেল অফ ইন্ডিয়া নিয়োগের দাবিতে জনস্বার্থ মামলা (Public interest litigation) সেন্টার ফর পাবলিক ইন্টারেস্ট লিটিগেশনের।বর্তমান পদ্ধতিতে কেন্দ্রীয় সরকার এই নিয়োগ করে বলেই তার নিরপেক্ষতা নিয়ে প্রশ্ন মামলাকারীর।

আরও পড়ুন: স্বস্তি গৌতম আদানির

সাম্প্রতিক কালে কোন ক্যাগ রিপোর্ট নিয়ে কি বিতর্ক দেখা দিয়েছে?  প্রশ্ন আদালতের। ক্যাগ রিপোর্টের সংখ্যা ক্রমশ কমছে। তাদের কর্মী সংখ্যা ক্রমশ কমছে।

বিজেপি শাসিত রাজ্যগুলির রিপোর্ট আসছে না। যা দুর্ভাগ্যজনক বলে অভিমত মামলাকারীর।

সিবিআই অধিকর্তা এবং মুখ্য নির্বাচন কমিশনার নিয়োগে সুপ্রিম কোর্ট হস্তক্ষেপ করেছিল। ক্যাগের ক্ষেত্রেও একই পদক্ষেপ প্রয়োজন। দাবি মামলাকারীর।

নির্বাচন কমিশনার নিয়োগ হয়ে থাকে সংসদের তৈরি আইন অনুযায়ী। কিন্তু কম্পট্রোলার জেনারেলকে নিয়োগ করে থাকেন সংবিধান অনুযায়ী রাষ্ট্রপতি। তাই এক্ষেত্রে আদালতের হস্তক্ষেপ করার সুযোগ আছে কি?  প্রশ্ন আদালতের।

দেখুন অন্য খবর: